Nándin við hestinn hlýjar um hjartaræturnar Við utanverðan Hvalfjörð stendur bærinn Kúludalsá . Þar býr Ragnheiður Þorgrímsdóttir . Hún hefur lengst af starfað sem kennari á Akranesi en söðlaði um fyrir nokkrum árum og hóf nám í Háskóla Íslands í bókasafns - og upplýsingafræði . Að því námi loknu lauk hún meistaranámi í stjórnsýslufræðum frá sama skóla . En verkefni Ragnheiðar beinast ekki eingöngu að þessum fræðum nú um stundir , heldur að hlutum sem hún er að vinna að og snerta aðaláhugamálið ; hestamennskuna . Hún tvinnar í reiðskóla sínum saman námsgreinar eins og náttúrufræði og landafræði og notar hestinn sem tæki við kennsluna . Skóli hennar nefnist Námshestar og er fyrir nemendur á grunnskólastigi . Þegar hefur námskefnið mælst vel fyrir meðal grunnskólafólks og ekki síður sú aðferð að nota hestinn , besta vin mannsins , til aðstoðar . Rætt er við Ragnheiði í Skessuhorni sem kemur út í dag .